Die een kenmerk wat een mens laat uitstyg bo ’n ander — die sleutel wat veroorsaak dat ’n sekere persoon se aspirasies bevredig word terwyl ander vasgevang bly in middelmatigheid — is nie talent, formele onderrig of buitengewone intelligensie nie, maar selfdissipline. Met selfdissipline is enige iets moontlik. Daarsonder kan selfs die eenvoudigste doelwit ’n onbereikbare droom bly – Theodore Roosevelt.
Daar is hoegenaamd geen maklike manier om bo uit te kom nie. Van al die moeilike maniere is harde werk egter die heel maklikste – Johan Smit.
“Wees veral versigtig met wat in jou hart omgaan; want dit bepaal jou hele lewe” Sp. 4:23
Sp. 4:23 is `n spreuk wat so perfek by die nuutste navorsing omtrent emosionele intelligensie inpas. Vandag se geleerdes sê dat:
`n Hoë emosionele intelligensie is die deurslaggewende faktor in die uiteindelike bereiking van jou doelwitte, asook die suksesvolle vervulling van dit wat vir jou saak maak.
Sosiale vaardighede is uiters belangrik in die Emosionele Intelligensie van `n leier. Sien sosiale vaardighede as die sleutelkomponente van Emosionele Intelligensie.
Die mens kan miskien nie sy “IK” verander nie maar hy het wel beheer oor sy emosionele intelligensie, iets wat hy kan aanleer en verbeter.
Dit bestaan uit twee dele.
Die eerste deel gaan oor jouself:
Negatiewe: Probeer ander beïndruk.
Positiewe: Selfvertroue, neem besluite op gevoel. (soos jy oor jouself voel)
Negatiewe: Stel uit.
Positiewe: Doen wat gedoen moet word wanneer dit gedoen moet word.
Negatiewe: Onsekerheid, twyfel, nie lus nie, geen energie
Positiewe: Positiewe gedagte, hou aan al lyk dit of jy nie sal slaag nie. Werk aan die resultaat, laat nie toe dat dinge jou keer nie.
Die tweede deel bestaan uit jou verhouding met ander:
Negatiewe: Geen innerlike gevoel, oppervlakkige simpatie
Positiewe: Voel saam met ander, huil saam, lag saam, en verstaan ander se gevoel.
5 Sosiale Vaardigheid
Negatiewe: Self gesentreer, terughoudend, meng nie maklik nie.
Positiewe: Meng maklik, aangenaam, geniet ander mense.
Kom ons kyk nou eers in fyner besonderhede na die eerste gedeel wat oor jouself gaan:
Selfwaarde is die vermoë om deur introspeksie jouself as 'n individu te sien sonder om beïnvloed te word deur invloede van buite.
Selfwaarde is 'n duidelike persepsie van jou persoonlikheid, sterkpunte, swakpunte, gedagtes, oortuigings, motivering, en emosies. Selfwaarde help jou om ander mense reg te verstaan sonder dat ‘n negatiewe beeld van jouself jou siening van ander beinvloed.
Soos jy meer oor jouself ontdek, sal jy jou reaksies verstaan, wanneer jy verskillende dinge ervaar. Veral wanneer jy vinnige besluite moet neem sonder dat jy tyd het om deuglik daaroor te besin.
Jou waardes, oortuigings en neigings word bepaal deur die gevoel wat jy oor jouself het. Dit bepaal ook jou reaksies en jou interpretasies van dit wat jy om jou ervaar.
SELFWAARDE - Om die beeld van God in jouself raak te sien.
Jy staan in die oggend op en kyk in die spieël. Jy kyk na die gesig wat vir jou staar. Jy soek vir iets, iets in jou oë wat vir jou sê dat jy mooi is, dat jy waarde het en dat jy dit verdien om jouself lief te hê. Maar waar begin dit? By jou!
Selfwaarde IS ...
· Om te besef en te glo jy is ’n unieke skepping van God wat met ’n rede hier op aarde is.
· Om te weet jou lewe is nie net hier en nou belangrik nie, maar het ook ewigheidswaarde.
· Om met God se oë na jouself te kyk.
· Dis jou vertroue in jou vermoë om te dink, en in jou vermoë om reg te kom met die basiese uitdagings wat die lewe aan jou stel.
· Dis om te weet jy het die reg om gelukkig en suksesvol te wees.
· Dis die gevoel dat jy waardig is om volledig mens te wees, en geregtig is dat jou behoeftes vervul word.
Selfwaarde IS NIE ...
· .. om jouself onregverdig te vergelyk met ander en dan hooghartig of minderwaardig daaroor te voel nie.
· ... om net subjektief (persoonlike siening of oordeel) jouself te evalueer nie, maar ook rekening te hou met God en met Christenvriende se mening oor jou.
God is die Skepper van die volmaakte – Hy het jou immers na se eie beeld gemaak. Daarom is minagting van jouself om sy skepping te minag.
Voor die Here is ryk en arm gelyk; Hy het hulle almal gemaak:
Spr. 22:2 Rykes en armes ontmoet mekaar, die HERE het hulle almal gemaak.
Leef nou die lewe van die nuwe mens, wat al hoe meer vernuwe word na die beeld van sy Skepper en tot die volle kennis van God (Kol. 3:10).
Ons kyk SUBJEKTIEF
Daardie refleksie wat jy in die oggend sien as jy voor die spieël staan, beïnvloed die tipe mens wat jy is en hoe jy lewe. Ongelukkig kyk jy met ’n subjektiewe oog na jouself en is jy meer geneig om jouself af te kraak en net die slegte raak te sien. Maar wat jy nie besef nie, is dat jy uniek is. En dit is hier waar almal nou die woord “uniek” té ligtelik opvat.
“Dissipline is vryheid!” Indien jy nie kan saamstem met hierdie stelling nie is jy beslis nie alleen nie. Vir baie mense is dissipline 'n vuil woord wat met die afwesigheid van vryheid gelyk gestel word. In werklikheid is die teenoorgestelde waar . Soos Stephen R. Covey dit een maal beskryf het: "die ongedissiplineerde mense is slawe van hulle eie buie, begeertes en drifte”. En in die langer termyn, lei die ongedissiplineerde gebrek aan die vryheid. Jy word deur jou emosies beheer, mense en omstandighede beheer jou. Deur die regte woorde te sê, of deur omstandighede te skep wat jou emosies opwek, kan hulle jou beheer.
Self-dissipline behels hoe jy optree volgens wat jy dink in plaas van hoe jy voel. Dikwels behels dit dat jy jou plesier en opwinding moet opoffer vir dinge wat belangriker is in die lewe. Daarom is dit self-dissipline wat dryf jou om:
Werk aan 'n idee of projek nadat die aanvanklike stormloop van entoesiasme vervaag het.
Gaan na die gimnasium al voel jy eerder lus om TV te kyk of te rus.
Staan vroeg op om jou geestelike lewe met die Here te bou.
Bly by jou besluit om gesonde kos te eet, en weerstaan versoekings vir gemorskos.
Stel vir jou vaste reëls vas; vir persoonlike ontwikkeling en bly daarby. (ontwikkel jou breinvermoë deur navorsing en lees, fisiese oefening en geestelike ontwikkeling deur betrokke te raak in die plaaslike gemeente).
Daar word gesê dat selfdissipline amper onontbeerlik is op die pad na sukses. Op die ou end is dit tóg die moeite werd om jou bes te gee..
Mense met selfdissipline is hardwerkend, hulle het wilskrag en hulle hou aan probeer om ŉ probleem op te los of om ŉ taak te voltooi. Hulle motiveer hulleself selfs al voel hulle nie noodwendig “lus” om dit te doen nie.
Om roepingsbewus te wees, is om te glo dat die werk wat jy doen, tot eer van die Here is. Ons moet dus ons werk doen na die beste van ons vermoëns. Ons doen dit nie vir onsself nie, maar vir Hom.
Laat dit jou strewe wees om altyd ŉ roepingsbewustheid in die lewe te hê. Laat dit jou ywer wees om steeds te groei en te gedy in die werk van jou gees en die werk van jou hande. Laat skeppingsvreugde jou prestasie en jou beloning wees. En laat jou aanvaarding die wete wees dat die arbeid waarin ons ŉ lus het, die pyn van ons menswees heel – Audrey Blignault.
Self-motivering beteken letterlik entoesiasme . Dit is die dryfkrag wat help dat mense deur druk, selfs wanneer dit swaar gaan. Die krag van selfmotivering is begeerte. (Om jou droom waar te maak)
Volgens sielkundiges, het jy verskillende soorte begeertes. En al hierdie begeertes is toe te skryf aan jou begeerte om te lewe. Selfmotivering word beheer deur jou emosies. Negatiewe ondervindings benadeel jou self-motivering, asook jou kreatieweteit en moet sterk tee gestaan word! Self-motivering wek moed en durf op wat vir jou positewe resultate gee. Hierdie mense wat hoogs gemotiveer gee nie maklik op nie, al misluk hulle, hulle hou aan totdat hulle hul droom bereik.
Die goeie resultate van selfmotivering kan gesien word in die lewe van mense wat reeds suksesvol was. Verder, mense wat swak gemotiveerd is, is diegene wat ly aan ‘n minderwaardigheids kompleks. Mense wat ly aan minderwaardigheid kompleks is diegene wat nie seker is van hulself nie. Dit is waar self-bewustheid ’n groot rol speel.
Om self-motivering beteken om gereed te wees om aan te dryf, om gefokus te wees. Dit beteken ook om skerp en slim genoeg te wees om nie te gemanipuleer word nie, en om oop te wees vir positiewe aanwysings. Met `n gees wat reg is vir uitdagings! Gelukkig het jy elke instrument tot jou beskikking om wat jy ookal aanpak reg te kry. Hier gaan ons! As God vir jou is sal niks jou kan keer nie, in Hom het jy alles van jy nodig het om suksesvol te wees.
1 Wees positief
Dit is baie moeilik om enigiets gedoen te kry wanneer dink: "Ek glo nie ek kan die doen nie of Het God my werklik geroep, het ek reg gehoor?." Gedagtes soos dié maak ​​net dat ons wil opkrul in ons beddens totdat iemand ons fisies ons daaruit sleep.(Lees wat het met Jona gebeur) Positiewe denke is die enigste manier waarop jy self motivering in die eerste plek kan toepas.
2 Kry Selfvertroue
Saam met positief denke oor jou wêreld, jy moet ook positief van jouself dink. As jy dink dat jy nie in staat is nie, sal dit 'n demper op jou pogings plaas . Hoekom sou jy moeite doen met iets waarmee jy nie sal slaag nie? As jy so dink sal jy nie suksesvol wees nie!
Om te begin, tel jou suksesse wat jy al behaal het. Bepaal watter hulpbronne jy tot jou beskikking het? Dink aan al die dinge wat jy in die verlede behaal het. Om watter rede sal jy nie in staat wees om te bereik wat jy nou wil doen nie! Wat was Dawid se woorde voordat hy Goliat aangevat het?
1Sam 17:34-36 Daarop sê Dawid aan Saul: U dienaar het vir sy vader die kleinvee opgepas, en as daar ‘n leeu of ‘n beer kom en ‘n stuk kleinvee uit die trop wegdra, dan gaan ek uit agter hom aan en verslaan hom en ruk dit uit sy bek uit; en as hy my aanval, gryp ek hom aan sy baard en verslaan hom en maak hom dood. U dienaar het die leeu sowel as die beer doodgeslaan, en met hierdie onbesnede Filistyn sal dit gaan net soos met een van hulle, omdat hy die slagordes van die lewende God uitgedaag het.
3 Kry `n begeerte
Wanneer Les Brown praat oor motivering, het hy herhaal oor en oor, "Jy moet honger wees!" Wat hy hier sê, is dat jy eintlik `n honger daarna moet hê. Jy kan nie indink 'n lewe sonder dit wat jy wil bereik nie. Sien al hoe jy dit bereik het, voordat jy dit bereik het!
Soms behels dit om jouself te oortuig dat jy dit wil hê. Kanseleer alle negatiewe gedagtes! Hou jou aandag op die taak voor jou, sê vir jouself dat dit uitvoerbaar is, en dat jy alles het wat jy nodig het om `n sukses te maak.
Weet terugslae sal gebeur. Dit is belangrik om te besef dat daar mislukkings langs die pad sal wees. Om aan te neem dat alles reg gaan uitwerk sal jou net gefrustreerd maak as dit nie uitwerk nie, en die versoeking om op te gee sal sterk wees na die eerste terugslag. Daar sal tye wees wanneer jy misluk. Wanneer terugslae gebeur kan jy nodige aanpasings maak sodat jy kan slag. Jou mislukkings of terugslae is die tye waar jy jouself leer ken. Alle mense maak foute, jy moet net seker maak dat jy nie dieselfde fout twee keer maak nie.
5 Hou rekort van die vordering
Dit sal jou help om jou doel vas te maak en om aanpasings te maak indien nodig. Maar tyd om stil te raak en seker te maak dat jy nog op die regte weg is. Vra God vir leiding. Moenie net in jou eie rigting beweeg nie, jy is mens en kan maklik deur mense en gebeure beinvloed word wat jou op verkeerde pad sal plaas. Indien jou vordering reg is, sal dit jou ook aanspoor om aan te hou, omdat jy al so ver gevorder het.
Mense en omgewing verhoudings
Empatie is die vermoë om jouself in iemand anders se skoene te stel.
Die woordeboek verduidelik dit so: “om te identifiseer met, en om ’n ander persoon se situasie, gevoelens en motiewe te verstaan.”
Die positiewe sielkundige definisie is: die vermoë om iemand anders se situasie op ’n bepaalde oomblik te verstaan hulle perspektief, emosies, aksies (reaksies) – en om dit aan die persoon oor te dra.
Empatie is nie
Empatie is nie simpatie nie. Simpatie is ’n gevoel om te verstaan wat die ander persoon deurgaan, maar empatie is die vermoë om dit in jouself te ervaar.
Slegs as jy werklik probeer verstaan wat ’n ander persoon deurmaak, kan jy haar op die regte manier help. Ons kan maar net die Here vra om ons genoeg empatie te gee, sodat ons as’t ware in die ander persoon se skoene kan klim.
Al sy broers en susters en sy vriende wat hom vroeër geken het, het gekom en saam met hom in sy huis geëet. Hulle het hulle medelye kom betoon en hom getroos oor al die rampe wat die Here oor hom gebring het. Elkeen het vir hom ’n stuk silwer en ’n goue ring gegee (Job 42:11).
Sosiale vaardighede is uiters belangrik in die Emosionele Intellegensie van `n leier. Dit is “vriendelikheid met `n doel” om mense te beweeg in die rigting wat jy wil hê. Sosiaal-vaardige mense het die vaardigheid ontwikkel om `n gemeenskaplike grond te vind met `n wye sirkel van kennisse. So `n persoon is in staat om met mense te praat oor die dinge wat hulle ken ten einde hulle lewens te rig. Hierdie tegniek was baie algemeen in die bediening van Christus. Om mense te bereik en hul denke te rig kon Hy praat met die vissermanne oor visvang (Mat.4:19) met die dame by die fontein oor water (Joh.4) Sien sosiale vaardighede as die sleutelkomponente van Emosionele Intelligensie.
Interpersoonlike verhoudings is die vermoë om ander se emosies, geloofsoortuigings en intensies te kan herken en te verstaan.
Dit behels ‘n persoon se vermoë om die intensies, motivering en begeertes van ander persone te verstaan sodat jy effektief met hulle kan deel. Gardner (1993: 271) het bevind dat interpersoonlike verhoudings uit vier vermoëns bestaan, naamlik:
Die vermoë om groepe te organiseer. Die om mense te motiveer en te koördineer.
Om onderhandelinge te lei. Dit is die vermoë om oplossings te vind en konflik te hanteer in die afhandeling van take.
Interpersoonlike aansluitings te vind. Die vermoë om ander persone se gevoelens te kan herken, hul vertroue te wen en daarop te reageer
Sosiale analises te kan maak. Dit behels die vermoë om ander se gevoelens, motiewe en bekommernisse vinnig en korrek op te som.
Emosionele Intelligensie is nie:
Om goed te wees nie
Om jou oor te gee aan jou emosies nie
Dit is ook nie geneties nie
Ja, emosies speel `n baie groter rol in ons denkwêreld en die keuses wat ons maak as wat ons ooit kan dink! Ons kan sê, dat die brein al ons gevoelens en emosies reguleer en kanaliseer om een of ander uitwerking op ons lewens tot stand te bring. Die konneksie tussen hart en verstand, dit is waarvan ons praat.
HOE HANTEER JY JOU EMOSIES ?
Die navorsers is oortuig daarvan dat “giftige” emosies, soos jaloesie, bitterheid en wantroue ’n mens se gesondheid in gevaar stel - dit is net so gevaarlik as slegte eetgewoontes. Hulle sê ook dat mense wat geleer het om hul emosies skeppend te hanteer, in liggaam en gees gesonder is.
Deur jou emosies reg te hanteer kan jy jou lewe herskep. Jy moet ten eerste jou emosies verstaan en weet waar dit vandaan kom. Daar is ‘n paar verskillende maniere wat jy kan gebruik om jou te help:
Raak ontslae van jou gevoelens
Moenie jou seer alleen dra nie, kry ’n vriend wat jy kan vertrou en vertel wat gebeur het, en hoe dit vir jou gevoel het. Hy sal nie altyd jou gevoel verstaan nie, maar dit sal jou help om die seer in jou te verlig, en jou help om dit te verwerk. Dit is belangrik dat jy die persoon wat jou skade aangedoen het; vergewe sodat jy genees kan word van die seer in jou. Onthou dat die Satan ’n maalgat het wat jou wil vernietig: Verwerping; Alleenheid; selfbejammering; depressie; hopeloosheid en dan “Ek wens ek is dood”. Jesus was ook verwerp deur sy Vader, sy Vriende en die mense wat Hy genees het. Wat was sy reaksie? “Vader vergewe hulle want hulle weet nie wat hulle doen nie.”